CELEX: 32014D0930
Language: sk
Date: 2014-12-16 00:00:00
Title: 2014/930/EÚ: Rozhodnutie Rady zo 16. decembra 2014 , ktorým sa určuje zloženie Výboru regiónov

19.12.2014   
            
            
               SK
            
            
               Úradný vestník Európskej únie
            
            
               L 365/143
            
         ROZHODNUTIE RADY
   zo 16. decembra 2014,
   ktorým sa určuje zloženie Výboru regiónov
   
      (2014/930/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh Európskej komisie,
   keďže:
   
               (1)
            
            
               V článku 300 Zmluvy o fungovaní Európskej únie (ďalej len „ZFEÚ“) sa stanovujú pravidlá zloženia Výboru regiónov.
            
         
               (2)
            
            
               V článku 305 ZFEÚ sa stanovuje, že Rada má určiť zloženie Výboru regiónov. Počet členov nemá prevýšiť 350.
            
         
               (3)
            
            
               Výbor regiónov prijal 6. októbra 2010 odporúčania Komisii a Rade o budúcom zložení Výboru regiónov (1).
            
         
               (4)
            
            
               Súčasná rovnováha v zložení Výboru regiónov by sa mala v čo najväčšej miere zachovať, pretože je výsledkom niekoľkých medzivládnych konferencií.
            
         
               (5)
            
            
               Toto rozhodnutie má prechodný charakter, keďže sa prijíma na vyriešenie špecifickej právnej otázky, a to nesúladu medzi celkovým počtom členov Výboru regiónov vyplývajúceho z jednotlivých medzivládnych konferencií a najvyšším počtom členov stanoveným v článku 305 ZFEÚ.
            
         
               (6)
            
            
               Toto rozhodnutie sa prijíma v kontexte osobitných okolností týkajúcich sa Výboru regiónov a nepredstavuje precedens pre zloženie žiadnej inštitúcie.
            
         
               (7)
            
            
               Toto rozhodnutie Rada zreviduje na základe návrhu Komisie v dostatočnom predstihu pred ďalším funkčným obdobím začínajúcim v roku 2020 alebo v každom prípade pred najbližším rozšírením.
            
         
               (8)
            
            
               V revízii sa vychádza z výsledku súčasného rozhodnutia, konkrétne sa dodržuje počet miest stanovený v tomto rozhodnutí pre členské štáty, ktorých sa dotkla terajšia zmena. Na základe tejto revízie sa ďalšie znižovanie počtu miest nebude týkať členských štátov, na ktoré sa vzťahuje súčasné rozhodnutie.
            
         
               (9)
            
            
               S cieľom umožniť, aby bolo zloženie Výboru regiónov do konca funkčného obdobia súčasných členov v súlade s článkom 24 Aktu o pristúpení Chorvátska, nadobudnutie účinnosti tohto rozhodnutia by sa malo odložiť až do uvedeného dňa,
            
         PRIJALA TOTO ROZHODNUTIE:
   Článok 1
   Počet členov Výboru regiónov je takýto:
   
               Belgicko
            
            
               12
            
         
               Bulharsko
            
            
               12
            
         
               Česká republika
            
            
               12
            
         
               Dánsko
            
            
               9
            
         
               Nemecko
            
            
               24
            
         
               Estónsko
            
            
               6
            
         
               Írsko
            
            
               9
            
         
               Grécko
            
            
               12
            
         
               Španielsko
            
            
               21
            
         
               Francúzsko
            
            
               24
            
         
               Chorvátsko
            
            
               9
            
         
               Taliansko
            
            
               24
            
         
               Cyprus
            
            
               5
            
         
               Lotyšsko
            
            
               7
            
         
               Litva
            
            
               9
            
         
               Luxembursko
            
            
               5
            
         
               Maďarsko
            
            
               12
            
         
               Malta
            
            
               5
            
         
               Holandsko
            
            
               12
            
         
               Rakúsko
            
            
               12
            
         
               Poľsko
            
            
               21
            
         
               Portugalsko
            
            
               12
            
         
               Rumunsko
            
            
               15
            
         
               Slovinsko
            
            
               7
            
         
               Slovensko
            
            
               9
            
         
               Fínsko
            
            
               9
            
         
               Švédsko
            
            
               12
            
         
               Spojené kráľovstvo
            
            
               24
            
         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 26. januára 2015.
   
      V Bruseli 16. decembra 2014
      
         
            Za Radu
         
         
            predseda
         
         S. GOZI
      
   
   
      (1)  CdR 137/2010 fin (https://dm.cor.europa.eu/corDocumentSearch/Pages/redsearch.aspx).